ai4bharat/Pralekha huggingface dataset:
سماجی انصاف اور تفویض اختیارات کی وزارت
اتر پردیش کے ضلع قنوج میں معذوروں اور بزرگ شہریوں کے لیے امداد اور معاون آلات کی تقسیم کے لیے ’سماجی ادھیکاریتا شیور‘ کا اہتمام
وزارت سماجی انصاف و تفویض اختیارات کی مرکزی وزیر مملکت محترمہ پرتیما بھومک نے آج سماجی انصاف و تفویض اختیارات کی وزارت کی اے ڈی آئی پی اسکیم اور راشٹریہ وایوشری یوجنا اسکیم کے تحت معذوروں اور بزرگ شہریوں کو امداد اور معاون آلات کی تقسیم کے لیے آج ایک ’سماجی ادھیکاریتا شیور‘ کا افتتاح کیا۔ جناب سبرت پاٹھک، ممبر پارلیمنٹ، قنوج نے کیمپ کے مرکزی مقام پر ’ذاتی طور پر‘ تقریب کی صدارت کی۔
446.40 لاکھ روپے کی مالیت کے مختلف زمروں کے کل 7318 معاون اور امدادی آلات پہلے سے شناخت شدہ 1973 معذوروں اور بزرگ شہریوں میں مفت تقسیم کیے جائیں گے جن کا جائزہ ALIMCO کی طرف سے قنوج ضلع کے مختلف مقامات پر منعقد کیے گئے تشخیصی کیمپوں کے دوران لیا گیا تھا۔
اس موقع پر خطاب کرتے ہوئے قنوج کے ممبر پارلیمنٹ جناب سبرت پاٹھک نے کہا کہ عزت مآب وزیر اعظم کے وژن ’سب کا ساتھ سب کا وکاس‘ پر عمل کرتے ہوئے مرکزی حکومت سماج کے کمزور طبقے کو با اختیار بنانے کے لیے پُر عزم ہے۔ انھوں نے سماج کے کمزور طبقوں کے مفاد میں سوچنے اور کام کرنے اور معذوروں اور بزرگ شہریوں کے لیے فلاحی اسکیموں کے غیر جانبدارانہ نفاذ کے لیے کے ساتھ ساتھ انھیں سماج کے مرکزی دھارے میں لانے کے لیے مرکزی حکومت کا شکریہ ادا کیا۔
قنوج میں آج منعقدہ افتتاحی تقسیم کیمپ میں مختلف قسم کے معاون آلات تقسیم کیے گئے جن میں موٹرائزڈ ٹرائی سائیکل، اسمارٹ چھڑی، وہیل چیئر، آلہ سماعت مشینیں، گھٹنے کے تسمے، چشمے اور ڈینچر وغیرہ تقسیم کیے گئے۔
فالو اپ تقسیم کیمپوں میں تقسیم کی جانے والی مختلف دیگر اہم اشیا میں 585 موٹرائزڈ ٹرائی سائیکل، 675 ہاتھ سے چلنے والی ٹرائی سائیکل، 415 وہیل چیئر، 1072 بیساکھی، 339 واکنگ اسٹکس، 01 رولیٹر، 05 اسمارٹ فون، 18 اسمارٹ چھڑی، سی پی چیئر، 12 ایم ایس آئی ای ڈی کٹ، 01 اے ڈی ایل کٹ  سیل فون کے ساتھ، 636 آلہ سماعت، 335 چشمے، وغیرہ شامل ہیں۔ راشٹریہ وایوشری یوجنا کے تحت خصوصی اشیا جو حال ہی میں بزرگ شہریوں کے لیے شامل کی گئی ہیں، وہ بھی تقسیم کی جائیں گی جن میں کموڈ 90 کے ساتھ وہیل چیئر، کموڈ 120 کے ساتھ اسٹول، سیٹ 225 کے ساتھ واکنگ اسٹک، فٹ کیئر یونٹ 409، اسپائنل سپورٹ 123، ایل ایس بیلٹ 374، گھٹنے کے تسمے، سروائیکل کالر 329 اور سیلیکون فوم کشن 420 شامل ہیں۔
کیمپوں کا انعقاد معذور افراد کے لیے مدد کی اسکیم  برائے امداد/آلات کی خریداری/فٹٹنگ اور بزرگ شہریوں کے لیے روزمرہ کی زندگی کے معاون آلات کی تقسیم کی اسکیم راشٹریہ وایوشری یوجنا کے تحت کیا گیا تھا جو کہ سب سے مشہور اسکیموں میں سے ایک ہیں۔
تقریب کے دوران ضلع انتظامیہ، قنوج اور ALIMCO کے سینیئر افسران بھی موجود رہیں گے۔
ایونٹ کا ویڈیو لنک ہے https://youtu.be/x9NzbojOYZ8۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری مہم کے تحت اب تک مجموعی طور پر 100.59کروڑ سے زیادہ ٹیکے لگائے جاچکے ہیں
گزشتہ 24 گھنٹے کے دوران 61 لاکھ سے زیادہ ٹیکے لگائے گئے
سردست صحت یابی کی شرح 98.16 فیصد ہے جو مارچ 2020 کے بعد سے سب سے زیادہ ہے
گزشتہ 24 گھنٹi کے دوران 15,786 نئے معاملات درج کئے گئے
اب بھارت میں زیر علاج مریضوں کی تعداد  ہے جو کہ 232 دنوں میں کم ترین ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 119 دنوں سے 3 فیصد سے بھی کم ہے
گزشتہ 24 گھنٹے کے دوران 61, 27, 277ویکسین ڈوز دیئے جانے کے ساتھ ہی آج صبح 7 بجے تک موصول ہونے والی عبوری رپورٹ کے مطابق بھارت میں کوو ڈ-19 ٹیکہ کاری کوریج 100 کروڑ سے تجاوز کرکے100.59 کروڑ تک پہنچ گئی ہے۔اس نشانےکو حاصل کرنے کیلئے 99,59,884 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,77,821
|
|
دوسری خوراک
|
|
91,18,567
|
|
صف اول کے صحت کارکنان
|
|
پہلی خوراک
|
|
1,83,68,689
|
|
دوسری خوراک
|
|
1,56,36,899
|
|
18 سال سے 44 سال تک کی عمر کے افراد
|
|
پہلی خوراک
|
|
40,22,21,442
|
|
دوسری خوراک
|
|
11,99,53,006
|
|
45 سال سے 59 سال تک کی عمر کے افراد
|
|
پہلی خوراک
|
|
17,06,81,028
|
|
دوسری خوراک
|
|
8,90,38,061
|
|
60 سال سے زیادہ عمر کے افراد
|
|
پہلی خوراک
|
|
10,74,03,593
|
|
دوسری خوراک
|
|
6,27,71,243
|
|
میزان
|
|
100,59,04,580
گزشتہ24 گھنٹوں کے دوران 18,641 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,35,14,449 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 98.16 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 117 دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 15786 نئے معاملات درج کئے گئے۔
اس وقت زیر علاج مریضوں کی کل تعداد2لاکھ کے نشان سے نیچے آکر 1,75,745 ہوگئی ہےجو کہ گزشتہ 232 دن کے دوران مریضوں کی سب سے کم تعداد ہے۔ ملک کے کل متاثرہ معاملوں کا 0.51 فیصد ہےجو کہ مارچ 2020 کے بعد سے سب سے کم ہے ۔
ملک بھر میں طبی نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹوں کے دوران 13,24,263 ٹیسٹ کئے گئے۔ہندوستان میں اب تک مجموعی طور پر 59.70 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.31 فیصد رہی۔جو کہ اس وقت گزشتہ 119دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 1.19 فیصد ہے۔ یومیہ مثبت معاملات کی شرح لگاتار 53 دنوں سے 3 فیصد سے نیچے رہی ہے اور لگاتار 136 دنوں سے 5 فیصد سے نیچے رہی ہے۔
وزارت دفاع
ہند-نیپال مشترکہ فوجی تربیتی مشق ’’سوریہ کرن-XVI‘‘ نیپال میں سلجھنڈی کے نیپال آرمی بیٹل اسکول میں منعقد ہوگی
ہندوستان اور نیپال کی افواج کے درمیان ہند-نیپال مشترکہ فوجی تربیتی مشق کا 16واں ایڈیشن ’’سوریہ کرن-XVI‘‘ 16 سے 29 دسمبر، 2022 تک نیپال میں سلجھنڈی کے نیپال آرمی بیٹل اسکول میں منعقد کیا جائے گا۔ اقوام متحدہ کے مینڈیٹ کے تحت پہاڑی علاقوں میں جنگل میں لڑائی اور دہشت گردی مخالف مہم میں انسانی امداد اور قدرتی آفت کے دوران راحت رسانی کے کاموں میں بین صلاحیتوں کو بڑھانے کے مقصد سے ہندوستان اور نیپال کے درمیان مشق ’’سوریہ کرن‘‘ ہر سال منعقد کی جاتی ہے۔
نیپال کی فوج کی طرف سے جناب بھوانی بخش بٹالین کے جوان اور ہندوستانی فوج کے 5 جی آر کے جوان اس مشق والے اجلاس میں شرکت کریں گے۔ دونوں افواج، ان ٹکڑیوں کے ذریعے، اپنے اپنے ملک میں سالوں سے مختلف انتہا پسندی مخالف مہم کو چلانے کے دوران حاصل کردہ تجربات کو شیئر کریں گی۔ مشترکہ فوجی مشق دہشت گردی مخالف مہم میں یونٹ کی سطح پر اسٹریٹجک آپریشن کی منصوبہ بندی اور نفاذ کے لیے مشترکہ مشق کو آگے بڑھانے اور عام طور پر ڈیزاسٹر ریسپانس میکانزم اور قدرتی آفت کے انتظام میں مسلح دستوں کے رول پر توجہ مرکوز کرے گی۔
فوجی مشق کے دوران، دونوں ممالک کے فوجی بین عمل کاری کی صلاحیت تیار کرنے کے لیے ایک ساتھ تربیت حاصل کریں گے۔ شرکت کرنے والے فوجی جوابی کارروائی اور دہشت گردی مخالف مہم اور انسانی راحت کے کاموں پر بھی اپنے تجربات شیئر کریں گے۔
مشترکہ فوجی مشق دفاعی تعاون کی سطح کو بڑھائے گی جو دونوں ممالک کے درمیان دو طرفہ تعلقات کو مزید تقویت فراہم کرے گا۔
ا قتصادی امور کی کابینہ کمیٹی
کابینہ نے ایکسپورٹ کریڈٹ گارنٹی کارپوریشن لمیٹیڈ کو ابتدائی پبلک آفر  کے ذریعے اسٹاک ایکسچینج کی فہرست میں شامل کرنے کو منظوری دی
نئی دلّی ،29 ستمبر / وزیر اعظم جناب نریندر مودی کی صدارت میں اقتصادی امور کی کابینہ کمیٹی نے میسرز ایکسپورٹ کریڈٹ گارنٹی کارپوریشن لمیٹیڈ  کو ، جو ایک غیر فہرست والی سی پی ایس ای ہے ، سیبی کے ریگو لیشن – 2018 کے تحت ابتدائی پبلک آفر  کے ذریعے اسٹاک ایکسچینج پر لسٹنگ کی منظوری دے دی ہے ۔
ای سی جی سی لمیٹیڈ حکومتِ ہند کی مکمل ملکیت والی سی پی ایس ای ہے ، جسے بر آمدات کے لئے کریڈٹ رسک انشورنس اور اس سے متعلق خدمات فراہم کرنے کے لئے بر آمدات کو بہتر بنانے کے مقصد سے قائم کیا گیا ہے ۔ کمپنی اپنی زیادہ سے زیادہ ذمہ داری  کو 26-2025 ء تک 1.00 لاکھ کروڑ روپئے سے بڑھا کر 2.03 لاکھ کروڑ روپئے کرنے کا ارادہ رکھتی ہے ۔
ای سی جی سی لمیٹیڈ کی مجوزہ لسٹنگ سے کمپنی کی حقیقی ویلیو سامنے آئے گی ، عوام کی شرکت اور کمپنی کے شیئر کی خریداری کے ذریعے عوامی ملکیت کی ہمت افزائی ہو گی ۔
اسٹاک ایکسچینج پر لسٹنگ سے ای سی جی سی ، اسی طرح کے آئی پی او یا بعدمیں ایف پی او کے ذریعے نئی پونجی حاصل کر سکے گی اور اس طرح اس کے ایم ایل میں اضافہ ہو گا ۔
حصص کی فروخت کو سماجی سیکٹر کی اسکیموں کے لئے فنڈ کی فراہمی میں استعمال کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 9517
(
کابینہ
کابینہ نے پردھان منتری کسان سمان ندھی  کے تحت مستفدین کو آدھار کے اعدادوشمار کو اہمیت دئے جانے کی تجویزکو منظوری دی
نئی دہلی 09 اکتوبر ۔وزیراعظم جناب نریندر مودی کی سربراہی میں مرکزی کابینہ نے آج پردھان منتری کسان سمان ندھی  اسکیم کے تحت مستفدین کے فنڈز کو جاری کرنے کے لئے پیشگی شرط کے طور پر آدھار کے اعدادوشمار کو اہمیت دئے جانے کی لازمی ضرورت میں نرم کرنے کی تجویز کو منظوری دے دی ہے ۔
اس اسکیم میں کچھ مستثنیات کو چھوڑ کر زمین رکھنے والے کنبوں کے لئے 6 ہزارروپے سالانہ کی آمدنی میں تعاون دینے کی گنجائش ہے ۔ یہ رقم دو دو ہزارروپے براہ راست تین چار مہینے میں قسط وار اد ا کی جائے گی اور ڈی بی ٹی طریق کا ر کے ذریعہ مستفدین کے بینک کھاتوںمیں براہ راست منتقل کردی جائے گی۔
اس اسکیم کے تحت پہلی اگست 2019 کے بعد ان مستفدین کو تیسری قسط آدھار کی اہمیت والے اعدادوشمار کی بنیاد پر ہی جاری کی جائے گی جنہوں نے دسمبر 2018 مارچ 2019 کے دوران پہلی قسط حاصل کی تھی اوردوسری قسط اپریل – جولائی 2019 کے دوران آدھار کے اعدادوشمار کی اہمیت والے ڈاٹا بیس کی بنیاد پر ہی جاری کی جائے گی۔اسی طرح پہلی اگست 2019 کے بعد ان مستفدین کو دوسری قسط آدھار سی ڈڈ آدھار ڈاٹا بیس کی بنیاد پر ہی جاری کی جائے گی، جنہوں نے اپریل – جولائی 2019 کے دوران پہلی قسط حاصل کی تھی ۔اسی طرح پہلی اگست 2019 کے بعد باقی مستفدین کو پہلی قسط آدھار سی ڈڈ ڈاٹا بیس کی بنیاد پر ہی جاری کی جائے گی۔ آسام ، میگھالیہ اور جموں وکشمیر کے کسانوں کو جہاں آدھار کا عمل دخل زیادہ نہیں ہے ، 31 مارچ 2020 تک اس ضرورت سے مستثنیٰ رکھا گیا ہے۔
البتہ فنڈز جاری کرنے کے لئے 100فیصد آدھار سیڈنگ حاصل کرنے کے لئے یہ ممکن نہیں ہے ۔ جیسا کہ پہلی اگست 2019 کے بعد قسطوں کے جاری کرنے سے پہلے وقت کا ذکرکیا گیا ہے۔ چونکہ کسان اب بھی ربیع سیزن کے لئے تیاری کررہے ہیں لہٰذا انہیں بیج کی خریداری ،سنچائی ،رکھ رکھاؤ اور مشینری اور ٹولز وغیرہ کے رکھ رکھاؤ جیسی سرگرمیوں اور مٹی کو تیار کرنے جیسی مختلف زرعی سرگرمیں کی دیکھ بھال کے لئے رقم کی سخت ضرورت ہے ۔چونکہ تہوار کا سیزن شروع ہونے والا ہے لہٰذا ملک میں غریب کسانوں کی مالی حالت پر زیادہ دباؤ پڑے گا لہذا انہیں رقم کی سخت ضرورت پڑے گی۔ جن مستفدین کے اعدادوشمار کے آدھار کو اہمیت نہیں دی گئی ہے ا نہیں مزید قسطوں کو جاری کرنے میں تاخیرہوگی اور اس سے کسانوںمیں بے اطمینانی کی وجہ بنے گی۔ اس لئے پہلی اگست 2019 کے بعد فائدے جاری کرنے کے لئے آدھار کی لازمی ضرورت میں 30 نومبر 2019 تک نرمی کی گئی ہے ۔ حکومت ادائیگی سے پہلے اعدادوشمار کو جائز بنانے کے لئے مناسب اقدامات کرے گی۔
پس منظر :
مرکز کی اہم اسکیم پردھان منتری کسان سمان ندھی  اسکیم چند مستثنیات کے علاوہ زمین رکھنے والے کسانوں کے کنبوں کو آمدنی میں تعاون فراہم کرتی ہے اوریہ تعاون 6000 روپے سالانہ کی ادائیگی سے کیا جاتا ہے ۔ مالی تعاون کی رقم ڈی بی ٹی طریق کار کے ذریعہ مستفدین کے بینک کھاتوں میں براہ راست دو دو ہزار روپے کی قسطوںمیں جاری کی جائے گی جو تین اور چار مہینوں میں پوری ہوگی۔ 6,76,76,073 مستفدین کے لئے پہلی قسط م5,14,27,195 مستفدین کے لئے دوسری قسط 1,74,20,230 مستفدین کے لئے تیسری قسط کے ذریعہ اسکیم کے تحت 27 ہزار کروڑروپے سے زیادہ کی رقم جاری کی گئی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔رم
U-4509
(
بھارت کا مسابقتی کمیشن
سی سی آئی نے گروہ بندی میں ملوث پائے جانے پر بحری نقل و حمل کمپنیوں پر جرمانہ عائد کیا
نئی دہلی، 24 جنوری 2022:
بھارت کے مسابقتی کمیشن  نے چار بحری نقل و حمل کمپنیوں نیپن یوسین کابوشیکی کائشا ، کاواشاکی کسین کائشا لمیٹڈ  متسوئی او ایس کے لائنس لمیٹڈ  اور نسان موٹر کار کیرئیر کمپنی  کے خلاف، مختلف تجارتی راستوں کے لیے آٹو موبائل آریجنل اکویپمنٹ مینوفیکچررس  کو بحری موٹر گاڑی نقل و حمل خدمات کی فراہمی میں گروہ بندی میں ملوث ہونے پر ، ایک حتمی آرڈر کو منظوری دی ہے۔ان چار کمپنیوں میں این وائی کے لائن، ایم او ایل اور این ایم سی سی نے سی سی آئی کے سامنے جرمانہ میں تخفیف کی درخواست کی ہے۔
دستیاب شواہد کی جانچ سے یہ بات سامنے آئی ہے کہ این وائی کے لائن، کے۔لائن، ایم او ایل اور این ایم سی سی کے درمیان ’’اصول کا احترام‘‘ کے نفاذ کے مقصد سے ایک معاہدہ عمل میں آیا ، جس کا مطلب ایک دوسرے کے ساتھ مسابقت سے گریز کرنا اور متعلقہ او ای ایم سے موجودہ کیریئر کے کاروبار کی حفاظت کرنا ہے۔مذکورہ مقاصد کی حصولیابی کے لیے، بحری نقل و حمل کمپنیوں نے کاروباری لحاظ سے حساس معلومات ،جس میں مال بھاڑا سے متعلق شرحیں بھی شامل ہیں، ایک دوسرے کے ساتھ ساجھا کرنے کے لیے کثیر جہتی اور باہمی رابطوں/ میٹنگوں/ای۔ میل کا سہارا لیا۔
ان کا مقصد منڈی میں اپنی پوزیشن محفوظ رکھنا اور بعض او ای ایم اکائیوں کی جانب سے قیمتوں میں تخفیف سے متعلق درخواستوں کی مخالفت کرکے قیمتوں کو برقرار رکھنا اور ان میں اضافہ کرنا تھا۔
اس کے ساتھ ہی، شواہد کی مجموعی جانچ کی بنیاد پر، کمیشن نے چار مخالف جماعتوں ، یعنی این وائی کے لائن، کے۔لائن، ایم او ایل اور این ایم سی سی کو مسابقتی ایکٹ، 2002  کی دفعہ 3 ، جو 2009 سے 2012 کے درمیان، کمپنیوں کی گروپ بندی سمیت مسابقتی مخالفت کے معاہدوں کی ممانعت کرتا ہے، کے ضابطہ کے تحت خلاف ورزی کا مجرم قرار دیا۔ اس کے علاوہ، این وائی کے لائن کے 14 اراکین ، کے۔لائن کمپنی کے 10 اراکین، ایم او ایل کے 6 اراکین اور این ایم سی سی کے 3 اراکین کوبھی ، ایکٹ کی دفعہ 48 کے ضابطہ کے مطابق ، اپنی متعلقہ کمپنیوں کے مسابقت کے مخالف طرز عمل کے لیے ذمہ دار ٹھہرایا گیا ہے۔
تین کمپنیوں نے کم جرمانہ کے لیے درخواست پیش کی ہے، اس سلسلے میں کمیشن نے این وائی کے اور اس کے اراکین کو 100فیصد، ایم او ایل اور اس کے اراکین کو 50 فیصد اور این ایم سی سی اور اس کے اراکین کو 30 فیصد جرمانہ میں تخفیف کا فائدہ دیا۔ اسی طرح، کمیشن نے ایسی غیر قانونی سرگرمیوں پر روک لگانے کا حکم جاری کرنے کے ساتھ ساتھ کے-لائن، ایم او ایل اور این ایم سی سی کو بالترتیب تقریباً 24.23 کروڑ روپئے، 10.12 کروڑ روپئے اور 28.69 کروڑ روپئے کے بقدر جرمانہ ادا کرنے کی ہدایت دی۔
صحت اور خاندانی بہبود کی وزارت
پاگل کتے کے کاٹنے کاعلاج
نئی دہلی،29/ نومبر۔ صحت اور کنبہ بہبود کے وزیرمملکت جناب اشونی کمار چوبے نے ایک سوال کے تحریری جواب میں آج لوک سبھا کو بتایا کہ کتے کے کاٹنے کے علاوج کے لئے ٹیکہ کی خریداری کے لئے نیشنل ربیز کنٹرول پروگرام کے تحت فنڈ مہیا نہیں کرایاجاتا ہے۔ این آر سی پی کے تحت صرف ٹریننگ، نگرانی، لیباریٹری استحکام اور اس کی وکالت وغیرہ کے لئے ہی فنڈ مہیا کرایا جاتا ہے۔ پھر بھی قومی صحت مشن کے نیشنل فری ڈرگ سروس پہل کے تحت اے آر وی اور اے آر ایس کی خریداری کے لئے لازمی ادویہ کی فہرست کے تحت انٹی ربیز ویکسین اور انٹی ربیز سپرم سمیت تمام ریاستوں/ یوٹی کو ربیز کے ٹیکے دئے جاتے ہیں۔
سال 2030 کے ربیز کو پورے طور پر ختم کرنے کی مہم چلائی جارہی ہے۔ اس لئے پڑوسی ممالک جیسے میانمار، ملیشیا اور فلپائن سے انٹی ربیز ویکسین اور سپرم کی کافی ڈیمانڈ ہے۔ یہ ممالک ہندوستان سے یہ ویکسین درآمد کرتے ہیں۔ ہندوستان کے کئی مینوفیکچررز کے ذریعہ کئی ریاستوں اور شراکت داروں نے ٖپڑوسی ممالک کو زیادہ قیمتوں پر اے آر وی کی ترجیحی درآمدات پر زور دیا ہے۔ اس کے نتیجہ میں گھریلو ٹینڈر میں مینوفیکچرر کی جانب سے ردعمل ظاہر نہیں کیا گیا ہے۔
ڈرگ کنٹرولر جنرل آف انڈیا ریاستوں کو اے آر وی کی پابندی کے ساتھ فراہمی کو یقینی بنانے کے لئے اے آر وی کی پیداوار کرنے والی دوا کی کمپنیوں کی نگرانی کرنے کی ہدایت دی گئی ہے۔ ڈی سی جی آئی نے تمام مینو فیکچررز سے اے آر وی کی تیاری کی مقدار، ان کی گھریلو منڈی میں فروخت اور سرکاری اداروں کو کی گئی فراہمی کی ماہانہ تفصیلات دینے کی درخواست کی ہے۔
ربیز کے ویکسین کی پیداوار کرنے والے تمام پیدا کاروں سے پوری صلاحیت کے ساتھ اے آر وی کی تیاری کو یقینی بنانے نیز ملک میں سرکاری اداروں کو ان کی فراہمی سمیت ان کی گھریلو ڈیمانڈ پوری کرنے کو ترجیح دینے کو کہاگیا ہے
کابینہ
کابینہ نے جل پائی گڑی میں کلکتہ ہائی کورٹ کی سرکٹ بنچ کے قیام کو منظوری دی
سرکٹ بنچ کا دائرۂ اختیار چار ضلعوں دارجلنگ، کیلم پونگ ، جل پائی گڑی اور کوچ بہارپر ہوگا
نئی دہلی،06فروری 2019/ وزیراعظم نریندر مودی کی سربراہی میں مرکزی کابینہ نے جل پائی گڑی میں کلکتہ ہائی کورٹ کی سرکٹ بنچ کے قیام کو منظوری دے دی ہے۔ اس کا دائرۂ اختیار چار ضلعوں دارجلنگ، کیلم پونگ ، جل پائی گڑی اور کوچ بہارپر ہوگا۔
یہ فیصلہ کلکتہ ہائی کورٹ کی 1988 میں ہوئی مکمل کورٹ کی میٹنگ کے فیصلے اور 16جون 2006 کو مرکزی کابینہ کے فیصلے کے پس منظر میں سامنے آیا ہے۔ جس نے جل پائی گڑی میں کلکتہ ہائی کورٹ کی سرکٹ بنچ کے قیام کو منظوری دی تھی اور 30 اگست 2018 کو کلکتہ ہائی کورٹ کے چیف جسٹس کی صدارت میں ججوں کی ایک ٹیم نے جل پائی گڑی میں سرکٹ بنچ کے مجوزہ مقام کا دورہ کر کے بنیادی ڈھانچے کی سہولیات سے متعلق پیش رفت کا جائزہ لیا تھا۔
خواتین اور بچوں کی ترقیات کی وزارت
پوشن ماہ 2022: منی پور میں ‘صحت بخش کھانوں کی تیاری کے مقابلے’ کا انعقاد
وزیر مملکت جناب پرہلاد سنگھ پٹیل نے ‘صحت بخش کھانوں کی تیاری مقابلہ جات’ کے پویلین کا دورہ کیا
جناب پرہلاد سنگھ پٹیل نے ‘پر اُمنگ ضلعی پروگرام’ کے تحت چندیل، منی پور میں کیے گئے ترقیاتی کاموں کا بھی جائزہ لیا
پوشن ماہ 2022 کی تقریبات کے ایک حصے کے طور پر، منی پور میں ‘صحت مند ریسیپی کمپیٹیشنز’ کا انعقاد کیا گیا۔ فوڈ پروسیسنگ انڈسٹریز اور جل شکتی کے وزیر مملکت جناب پرہلاد سنگھ پٹیل نے 20 ستمبر 2022 کو چندیل، منی پور کا دورہ کیا جہاں وہ چندیل میں ‘ پر اُمنگ ضلعی پروگرام’ کے تحت کیے گئے ترقیاتی کاموں کا جائزہ لے رہے ہیں۔
وزیر موصوف نے آئی سی ڈی ایس سیل، چنڈیل کی طرف سے ضلع انتظامیہ، چندیل کے تعاون سے منعقدہ ضلعی سطح کے ‘صحت بخش کھانوں کی تیاری ’ کے مقابلوں کے پویلین کا دورہ کیا۔ وزیر موصوف نے اسٹالوں کا معائنہ کیا اور مقابلے میں حصہ لینے والی لڑکیوں سے ان کے تیار کردہ مختلف غذائیت سے بھرپور پکوانوں کے بارے میں بات چیت کی۔ جونیئر خانساماں اور اُبھرتے ہوئے خانساماں کے مقابلے بالترتیب پری اسکول کے بچوں اور نوعمر لڑکیوں کے لیے تھے۔
خواتین اور اطفال کی ترقی کی وزارت یکم سے 30 ستمبر 2022 تک 5واں راشٹریہ پوشن ماہ 2022 منا رہی ہے۔ اس سال اس کا مقصد گرام پنچایتوں کے ذریعے پوشن پنچایتوں کے طور پر پوشن ماہ کو متحرک کرنا ہے جس میں کلیدی توجہ ‘‘مہیلا اور سواستھیا’’ اور ‘‘ بچہ اور تعلیم’’ پر ہوگی۔ ایک ماہ تک جاری رہنے والے اس پروگرام میں ملک بھر میں غذائیت کے بارے میں شعور پیدا کرنے والے پروگرام ، آؤٹ ریچ پروگرام، شناختی مہمات ، کیمپوں اور میلوں کے ذریعے آگاہی کے لیے بھرپور سرگرمیاں دیکھنے کو مل رہی ہیں جن میں ‘سواستھ بھارت’ کے وژن کو پورا کرنے کے لیے حاملہ اور دودھ پلانے والی خواتین، چھ سال سے کم عمر کے بچوں اور نوعمر لڑکیوں پر خصوصی توجہ دی جاتی ہے۔
قبائیلی امور کی وزارت
قومی مالی درج فہرست قبائل اور ترقیاتی کارپوریشن  نے آمدنی پید اکرنے کی سرگرمیوں کے لئے درج فہرست قبائل کے لوگوں کو رعایتی قرض دینے کی سہولت میں توسیع کی
قبائلی امور کی وزیر مملکت محترمہ رینوکاسنگھ سروتا نے آج لوک سبھا میں یہ جانکاری دی کہ قبائلی امور کی وزارت کے تحت قومی مالی درج فہرست قبائل اور ترقیاتی کارپوریشن  نے اسکیم کے اصولوں کے مطابق آمدنی پیداوار کی سرگرمیوں / ذاتی روزگار کے لئے درج فہرست قبائل کے اہل افرادکو رعایتی قرض دینے کی سہولت میں توسیع کی ہے۔این ایس ٹی ایف ڈی سی کی اسکیموں کا ملک بھر میں نفاذ ہوتا ہے۔ این ایس ٹی ایف ڈی سی کی معروف اسکیموں کی تفصیلات حسب ذیل ہیں:
ٹرم لون اسکیم :
این ایس ٹی ایف ڈی سی 50 لاکھ فی یونٹ کی لاگت والے قابل عمل پروجیکٹوں کے لئے مخصوص مدت کے لئے قرض فراہم کرتا ہے۔اسکیم کے تحت 90 فیصد پروجیکٹ کی لاگت کے لئے مالی مدد دی جاتی ہے اور بقیہ رقم سبسڈی ، پروموٹر تعاون/مارجن منی کے ذریعہ پوری کی جاتی ہے۔
آدی واسی مہیلا سشکتی کرن یوجنا:
یہ درج فہرست قبائلی خواتین کی ترقی کے لئے ایک خصوصی اسکیم ہے ۔ اس اسکیم کے تحت این ایس ٹی ایف ڈی سی دو لاکھ روپے کی لاگت والے پروجیکٹو ں پر 90فیصدتک قرض فراہم کرتا ہے۔اس اسکیم کے تحت 4 فیصد کی رعایتی سودی شرح پر مالی مدد فراہم کی جاتی ہے۔
سیلف ہیلپ گروپ کے لئے چھوٹے پیمانے کی قرض اسکیم  یہ ایس ٹی رکن کی چھوٹے قرض کی ضرورت کو پورا کرنے کے لئے سیلف ہیلپ گروپ کے لئے یہ خصوصی اسکیم ہے۔اس اسکیم کے تحت کارپوریشن ہررکن کو 50000 روپے اور ہر سیلف ہیلپ گروپ  کو زیادہ سے زیادہ 5 لاکھ روپے قرض فراہم کرتا ہے۔
آدی واسی شکشا رن یوجنا 
یہ، ایس ٹی طلبا کو ہندوستان میں پی ایچ ڈی سمیت تکنیکی اور پیشہ ورانہ تعلیم حاصل کرنے کے لئے اخراجات پورا کرنے کی خاطر ان کو اس کا اہل بنانے کے تعلق سے تعلیم کے لئے ایک قرض اسکیم ہے۔اس اسکیم کے تحت کارپوریشن 6فیصدکی رعایتی سودی شرح پر ہر اہل کنبے کو دس لاکھ روپے تک کی مالی مددفراہم کرتا ہے۔موقوف مدت کے دوران یعنی کورس کی مدت کے علاوہ کورس کی تکمیل کے بعد ایک سال یا نوکری ملنے کے 6 ماہ بعد ، جو بھی پہلے ہو، اہل طلبا کو حکومت ہند نے انسانی وسائل کے فروغ کی وزارت کی جانب سے رعایتی سبسڈی ملے گی۔
ایس ٹی صنعت کاروں کے لئے مارجن منی سپورٹ:
حکومت ہند کی اسٹینڈ اپ انڈیا اسکیم کے تحت مالیاتی پروجیکٹوں کے لئے دسمبر 2020 میں ‘‘ ایس ٹی کاروباریوں کے لئے مارجن منی سپورٹ اسکیم تیار کی گئی ہے۔اس اسکیم کے تحت اہل ایس ٹی کاروباریوں کو اسٹیڈ اپ انڈیا اسکیم کے تحت کل پروجیکٹ کی لاگت کے 15 حصص کی حد کے لئے این ایس ٹی ایف ڈی سی کی مالی مدد حاصل کرنے کی اجازت ہے۔ این ایس ٹی ایف ڈی سی نفاذاتی ایجنسیوں کے ذریعہ قرض کی سہولت میں قبائلی امور کی وزارت کے نوٹس میں ایسا کوئی واقعہ سامنے نہیں آیا ہے جہاں این یس ٹی ایف ڈی سی نے اپنے این ایس ٹی ایف ڈی سی کے قرض کی تقسیم کے معیارات کو پورا کرنے والی کسی بھی نفاذاتی ایجنسیوں کی کسی تجویز کو مسترد کردیا ہو۔
این ایس ٹی ایف ڈی سی اپنے مفاداتی ایجنسی کے تعاون سے وقت بہ وقت این ایس ٹی ایف ڈی سی اور اس کی اسکیموں کے بارے میں معلومات کی تشہیر کے بیداری کے پروگرام منعقد کرتا رہتا ہے۔
این ایس ٹی ایف ڈی سی فنڈ کی دستیابی کے مقابلے درج فہرست قبائل کی آبادی کے تناسب میں ریاستوں / مرکز کے زیر انتظام علاقوں کو رقم کی تقسیم کا ہدف مقرر کرتا ہے ۔ گزشتہ تین مالی سالوں کے دوران این ایس ٹی ایف ڈی سی نے متعلقہ سالوں کے لئے کئے گئے متوقع مختص رقم سے زیادہ فنڈ کی تقسیم کے جو قرض کی درخواست گزاروں کو تیار کرنے میں بیدار ی پروگراموں کے اثر کی نشاندہی کرتے ہیں۔
دیہی ترقیات کی وزارت
ایم جی نریگس اجرتوں کے لیے مخلوط ادائیگی کاطریقۂ کاراے بی پی ایس اور این اے سی ایچ کے ذریعہ 31 مارچ تک جاری رہے گا
حکومت ہند، ہرمستفید شخص کو اجرتوں کی ادائگی کو یقینی بنانے کے تئیں عہد بند ہے
مہاتماگاندھی قومی دیہی روزگار ضمانت اسکیم  کے تحت اجرتوں کی ادائیگی کی غرض سے، حکومت ہندنے، ریاستوں کی درخواست پر، ادائیگیوں کے لیے مخلوط طریقہ ٔکار کو 31 مارچ 2023 تک جاری رکھنے کا فیصلہ کیا ہے۔ ایم جی نریگس کے تحت ہرمستفید شخص کو اجرتوں کی ادائیگی، آدھار پر مبنی ادائیگی کے نظام کے ساتھ ساتھ نیشنل آٹومیٹیڈ کلیرنگ ہاؤس  کے استعمال سے کی جائیں گی۔ جب کہ اس کاانحصار مستفیدین کے اے بی پی ایس درجہ پر ہوگا۔
: اے بی پی ایس- اگر مستفید شخص اے بی پی ایس کے ساتھ منسلک ہے تو ادائیگی صرف اے بی پی ایس کے توسط سے ہی کی جاسکتی ہے۔
: این اے سی ایچ- اگر مستفید شخص، بعض تکنیکی وجوہات کی بنا پر اے بی پی ایس کے ساتھ منسلک نہیں ہے تو پروگرام افسر، اجرتوں کی ادائیگی کے وسیلے کےطور پر این اے سی ایچ کو منتخب کرسکتا ہے۔
مہاتماگاندھی نریگس اسکیم کے تحت فعال کارکنان کی تعداد 14 اعشاریہ 96کروڑہے۔ حکومت ہند مہاتماگاندھی نریگا کے تحت ہر کارکن کی اجرت کی بروقت ادائیگی کو یقینی بنانے کے تئیں عہد بند ہے۔ 14 اعشاریہ 96 کارکنان میں سے، 14 اعشاریہ 27 کروڑ کارکنان  کو آدھار سے منسلک کیے جانے کا عمل نریگا سوفٹ میں کیاگیا ہے،جس میں اے بی پی ایس کے تحت کل 10 اعشاریہ 05 کروڑکارکنان کا اندراج کیا جاچکا ہے۔
اجرتوں کی ادائیگی کے لیے فروری 2023 کے مہینے میں کل 4اعشاریہ 60 کروڑ لین دین کیے گئے ہیں،جن میں سے 3 اعشاریہ 57کروڑ لین دین  اے بی پی ایس کے ذریعہ کیے گئے ہیں۔
اے بی پی ایس، مہاتماگاندھی نریگس کے تحت اجرتوں کی ادائیگی کے ایک وسیلے کے طور پر، اجرتوں کی بروقت ادائیگی کے مقصد سے متعارف کرایاگیا تھا۔
اس نظام کے تحت اس بات کو یقینی بنایا گیا ہے کہ بینک کھاتوں سے متعلق مسائل کی وجہ سے ادائیگیوں میں کوئی تاخیر نہیں کی جائے گی۔ یہ نظام اس بات کو بھی یقینی بناتا ہے کہ کارکنان کی ادائیگیوں کی غرض سے شفافیت برقرار رکھی جائے۔ آدھار کے ساتھ منسلک کیا جانا اور اے بی پی ایس، سال 2017 سے مزکورہ اسکیم کے تحت شامل ہیں۔
حکومت ہند، اسکیم کے ہرمستفید شخص کو اجرتوں کی ادائیگی کو یقینی بنانے کے تئیں عہد بند ہے۔